Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7425

2. A szükségintézkedési tervek jogi helyzete A szükségintézkedési tervek célja alternatív szolgáltatások és berendezések biztosítása a körzeti léginavigációs tervben előírt szolgálatok helyett, amikor azok ideiglenesen nem állnak rendelkezésre. Ezért a szükségintézkedések ideiglenes természetűek és csak addig érvényesek, ameddig a körzeti léginavigációs tervben biztosított szolgálatok és berendezések ismét rendelkezésre nem állnak. Ennek megfelelően a szükségintézkedések nem jelentik a körzeti terv kiegészítését vagy módosítását, amelynél a „Jóváhagyott Körzeti Tervek Módosításának Előírásai” szerint kell eljárni. Azokban az esetekben, amikor a szükségintézkedési terv ideiglenesen eltér a jóváhagyott körzeti léginavigációs tervektől, az eltéréseket szükség szerint a Tanács részéről az ICAO Tanács elnökének kell jóváhagyni.

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes